
Itulak ang pagwawakas ng paghahari ng imperyalismong 


US sa Pilipinas 


balang-abala ngayon ang rehimeng Duterte sa isa na namang pantakip na palabas sa sariling kainutilan 
at kabulukan. Ang kanilang pakulo: ang pagpapabasura sa Visiting Forces Agreement (VFA) sa pagitan ng 


imperyalismong US at Pilipinas. 


Malaking kalokohan ang 
palabas na ito. Walang bahid 
ng makabayang interes ang mga 
hakbangin ng rehimen kontra sa VFA 
dahil bahagi lamang ito ng kanyang 
pakikipagtawaran sa US para sa 
mas malaking ayudang militar 
at ekonomiko. 8 Sa isang banda, 
gumaganti siya sa pagpapataw ng 
gubyerno ng US ng parusa sa mga 
alipures niyang imbwelto sa gera 
kontra-droga, pagpapakulong kay 
Senador Leila de Lima at panggigipit 
sa mga kritiko ng rehimen tulad ni 
Maria Ressa, CEO ng Rappler. Sa likod 
ng pagbabanta, umaasa si Duterte na 
magsusumamo ang US paraisalba ang 


rm 


kasunduan kapalit ng “mas mainam” 
na mga kundisyon at konsesyon. 
Nagmamaniubra din si Duterte na 
gamitin ang  pakikipagmabutihan 
sa China at Russia na karibal ng US 
upang lubusin ang suporta ng US 
para mapalawig ang kanyang kapit sa 
kapangyarihan. 


Walang hangarin si Duterte na 
palayain ang Pilipinas mula sa mga 
imperyalista. Ang totoo'y umaasa 
siya sa mga ito para tupdin ang 
kanyang ambisyong pampulitika at 
pananatili sa kapangyarihan. 


Nakagawa ng 
pagkakamali at 


malaking 
miskalkulasyon 


si Duterte nang masubo siyang 
tapusin na ang kasunduan sa VFA sa 
US. Sa halip na suyuin siya ng US, 
di inaasahan ng Malakanyang na 
magiging malamig ang tugon ni 
Trump. Sa kabilang banda, kabi- 
kabila ang palahaw ng mga pro- 
US na mga senador, kongresista 
at iba pang mataas na upisyal 
ng reaksyunaryong gubyerno sa 
pagputol ni Duterte sa VFA. Malakas 
din ang pagtuligsa at palahaw 
ng mga tagagawa ng upinyon sa 
masmidya sa pagtapos ng VFA. May 
mga hakbang nang kwestiyunin ito sa 
reaksyunaryong Korte Suprema. 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 


pahayagan. Magpadala. ng 


mga komentaryo at mungkahi, balita at 


rebolusyonaryong karanasan ma maaaring 
ilathala sa ating pahayagan. Ito ay tumatanggap 
ng mga liham sa: 


(a) st.kalatas@gmail.com 
@ balikwastk.wordpress.com 

Anu't anuman, pinasiklab ni Duterte ang sitwasyong paborable sa 
pakikibaka ng mamamayan para sa tunay na paglaya. Kung tutuusin, 
matagal nang tumindig ang mamamayan para ibasura ang VFA simula 
nang ipinanukala ito ng rehimeng Ramos hanggang sa mapirmahan 
noong Pebrero 1998. Nakatatak na sa kasaysayan ang pagdaluyong 
ng paglaban ng sambayanan sa VFA sa pagputok ng Subic Rape Case 
noong 2006 at pagpaslang kay Jennifer Laude noong 2014. Matagal 
nang isinusuka ng mamamayan ang VFA at iba pang maka-isang 
panig na tratadong militar na nagpapahintulot sa panghihimasok 
ng imperyalismong US--ang 1947 Military Assistance Agreement, 
1951 Mutual Defense Treaty (MDT), 2002 Mutual Logistics Support 
Agreement (MLSA) at 2014 Enhanced Defense Cooperation Agreement 
(EDCA). 


Sapat na ang mga aral ng kasaysayan bilang batayan ng pakikibakang 
bayan para sa paglaya mula sa imperyalismong US. Mula sa pag- 
angkin ng US sa Pilipinas kapalit ng 20 milyong dolyar na kabayaran sa 
Espanya sa ilalim ng Tratado ng Paris pagkaraang matalo ang Espanya 
sa digmaan sa US, pinanatili ng US ang kolonyal na paghahari sa bansa. 
Ginawa itong tambakan ng sarplas na produkto, habang pinipiga ang 
murang lakas-paggawa ng mga Pilipino para sa supertubo ng malalaking 
kapitalista ng US. Walang habas ding dinambong ng imperyalismong 
US ang likas na yaman ng bansa na iniluwas bilang hilaw na materyales 
ng mga industriya nito. Para maisakatuparan ito, sinanay ng US ang 
henerasyon ng mga Amboy (American Boys) at itinatag ang papet na 
gubyerno upang matiyak ang kontrol nito sa pulitika ng Pilipinas. 


Kasabay ng pagkamkam sa yaman ng bansa ang paggamit dito ng US 
bilang estratehikong base militar. Binuo at sinanay ng imperyalismong 
US ang reaksyunaryong sandatahang lakas ng Pilipinas upang maging 
kawangis ng sarili nitong hukbong mapanakop. Sa ilalim ng papet 
na rehimeng Roxas, pinirmahan ang Military Assistance Agreement 
noong 1947, isang kasunduan para magbigay na payo at pagsasanay 
militar ang US sa AFP sa pamamagitan ng Joint US Military Assistance 
Group (JUSMAG). Sa ilalim ng papet na rehimeng Quirino, pinirmahan 
noong 1951 ang MDT upang palakasin ang depensa at kooperasyon sa 
seguridad sa pagitan ng mga tropang US at Pilipinas sa ilalim ng isang 
“alyansang militar”. Ito ang naging pundasyon ng VFA na nagbigay ng 
pambihirang pribilehiyo sa mga tropang Amerikano. Pinalalim pa 
ang pagkatuta ng bansa sa aspetong militar nang makipagsundo ang 
rehimeng Arroyo sa MLSA noong 2002 at BS Aquino sa EDCA noong 
2014--mga kasunduan ito na tahasang nagbigay sa US ng kontrol sa 
mga base at pwersang militar ng Pilipinas. 


Nagbunga rin ang mga tratadong militar na ito ng mga paglabag sa 
karapatan ng mamamayan at pinsala sa kanilang pamumuhay. Damang- 
dama ito sa rehiyong TK na madalas pagdausan ng Balikatan Exercises 
at lokasyon din ng ilang base ng mga tropang Amerikano. Tampok 
dito ang pagpapalayas sa mga mangingisda mula sa Oyster Bay, Puerto 
Princesa City, Palawan na tinayuan ng base nabal ng mga tropang US. 
Matinding pinsala sa kalikasan ang dala ng paglalayag ng mga barkong 
pandigma ng US sa karagatan ng bansa na nasaksihan ng buong mundo 
nang sumadsad sa mga bahura ng iniingatang Tubbataha Reef ang USS 
Guardian noong 2012. 


Kinakatuwang din ng AFP ang tropang US sa paghahasik ng teror sa 
mga operasyong militar na inilulunsad nito laban sa rebolusyonaryong 
kilusan. Dinadayo ng tropang US at tagasunod nitong AFP ang Mindoro, 
Palawan at Batangas para pagdausan ng mga pagsasanay sa taunang 
Balikatan. Takot ang naramdaman ng mamamayan sa mga probinsyang 

ito sa madalas na paglipad 
ng mga helicopter at walang 
puknat na mga operasyong 
militar na isinasagawa bago 
at habang nagsasanay ang 
dalawang tropa. Ikinukubli 
naman sa mga humanitarian 
at medical mission ang tunay 
na layunin ng tropang US na 
hasain pa ang kakayanan ng 
mga sundalong Pilipino para 
sa mas mabangis na kontra- 
rebolusyonaryong gera sa 

bansa. Ang kasalukuyang 
pagsasanay na 
Balance 7”7BPiston 
sa Palawan at 
katatapos lamang 
na ehersisyong 
panghimpapawid 
sa San Fernando 
Air. Base. ssa 
Lipa, Batangas ay pagpapatuloy 
ng ganitong kalakaran--at mga 
patunay na walang balak si Duterte 
na talikuran ang US. 


Hindi kailanman pwedeng asahan 
ng mamamayan si Duterte o ang 
sinumang reaksyunaryong pangulo 
na magtaguyod ng pambansang 
kasarinlan at nagsasariling 
patakarang panlabas nang hiwalay 
sa US. Kung mayroon mang tunay 
na nag-aadhika ng pambansang 
paglaya, ito ay walang iba kundi 
ang nakikibakang mamamayan na 
ipinagpapatuloy ang di natapos na 
rebolusyong pinamunuan ni Andres 
Bonifacio at iba pang patriyotiko 
subalit sa balangkas ng isang bagong 
tipo ng pambansa-demokratikong 


rebolusyon. Ang pagtatagumpay 
ng isinusulong nating BB bagong 
demokratikong rebolusyon ng 


bayan ang ultimong lalagot sa 
tanikala ng ating pagkaalipin sa mga 
imperyalista, at magtatakda ng ating 
pagsasarili bilang isang tunay na 
malayang bayan. 


Sa pagbasura sa VFA, muling 
inilagay sa pambansang entablado 
at debate ang usapin ng dominasyon 
ng US sa Pilipinas sa mga usapin sa 


ekonomiya, pulitika at pambansang 
seguridad. Pinukaw nito ang 
patriyotikong hangarin ng sambayanan. 
Ngayon, maingay ang mga panawagan 
di lamang para sa pagtapos sa VFA 
kundi sa lahat ng kasunduang militar 
at pangseguridad sa US kabilang ang 
MAA, MDT, MLSA at EDCA. 


Kaliwa't kanan din ang pagbatikos 
sa mga burukrata sa gubyerno at 
mga opisyal ng mersenaryong AFP 
na pangitang-pangita ang pagkatuta 
sa US sa pagkukumahog na pigilan 
ang pagbabasura sa VFA. Unti- 
unti, naliliwanagan ang publiko 
sa tuluy-tuloy na pagyurak ng US 
sa ating pambansang soberanya. 
Higit kailanman, kailangan ngayong 
gunitain ang madugong pananakop 
ng US sa bansa sa panahon ng 
digmaang  Pilipino-Amerikano sa 
ating kasaysayan. 


Hinihingi ng kasalukuyang 
sitwasyon ang pagpapasikad 
ng kilusan para sa pambansang 
pagpapalaya sa harap ng tumitinding 
krisis sa ekonomiya't pulitika sa ilalim 


Ano ang kwentong NPA nyo? Ipadala ang inyong 


@a kwento, dibuho, at iba pang likhang sining sa 
KG st.kalatas@gmail.com upang mailathala sa 


Kalatas. Mabuhay ang 51 taon ng BHB! 

ng rehimeng Duterte at estratehikong 


imperyalismong 
US at krisis ng pandaigdigang 
sistemang kapitalista. Panahon 
ito upang pasiglahin ang mga anti- 
imperyalistang pakikibaka at ikintal 
sa isip ng mamamayan ang pagnanais 
na ganap na lumaya mula sa kamay 
ng US. 


Malaking. hamon” sa. mga 
rebolusyonaryong pwersa at mga 
tunay na makabayan na samantalahin 
ang lahat ng pagkakataon upang 
umani ng tagumpay at maidirehe ang 
isyu ng pagbuwag sa VFA sa iba pang 
kumukulong usapin sa ekonomiya at 
pulitika. sa bansa. Ngayon, 
kinakailangan ang masigasig nating 
gawaing propaganda-edukasyon 
upang imulat ang pinakamalawak na 
mamamayan sa  pagkatuta ng 
rehimen sa imperyalismo: at 
mapakilos sila para ipagtanggol ang 
pambansang soberanya at kasarinlan. 
Higit sa lahat, paigtingin natin ang 
rebolusyonaryong paglaban sa lahat 
ng larangan upang itulak ang 
pagwawakas ng paghahari ng US at 
tapusin” ang 7s sneokolonyal 8 na 
dominasyon ng imperyalismo sa 
bansa. 


paghina ng 

Pagbangon mula sa abo 
Ang pakikibaka ng mga biktima ng pag-alburuto ng bulkan Taal 


pio 12, 2020--makalipas ang 43 taon, muling nag-alburuto ang bulkan Taal. Labindalawang munisipalidad 
at dalawang lungsod ang agad nasalanta at sapilitang pinalikas ang mga komunidad na nakapalibot sa lawa 
at sa isla ng bulkan Taal. Umabot sa mga karatig lalawigan ng Cavite, Quezon at Laguna ang epekto ng alikabok 
o ashfall mula sa bulkan na nakaapekto rin hanggang Kamaynilaan at ilang bahagi ng Mindoro, Bulacan at 
Pampanga. Nahaharap ngayon ang mga biktima ng pag-aalburuto ng bulkan Taal sa pagkawasak ng kabuhayan 


na higit na pinalala ng kainutilan at kapabayaan ng rehimeng US-Duterte. 


Pinsala at epekto sa mamamayan 
ng pagsabog ng bulkan Taal 


Noong Enero 13, kagyat na 
nagdeklara ng state of calamity ang 
lalawigan ng Batangas at sapilitang 
pinalikas ang mga residente na 
saklaw ng 14 kilometrong palibot 
mula sa bulkan Taal na itinuturing 
na danger zone. Nagulantang ang 
higit 600,000 Batanguefio. Marami 
ang napilitang lisanin ang kanilang 
tahanan, sakahan at kabuhayan 
upang umiwas sa panganib na dulot 
ng pagsabog ng bulkan Taal. 


Sumunod na nagdeklara ng state 
of calamity ang lalawigan ng Cavite 
noong Enero 15 na apektado rin ng 
makapal na ashfal/ at sunud-sunod 
na pagyanig ng lupa. 


Tinatayang mahigit sa P3.3 bilyong 
pinsala sa agrikultura ang dulot ng 
pagsabog ng bulkan Taal. Aabot sa 
mahigit sa 15,000 tonelada ng isdang 


Pagsabog ng Bulkang Taal |. 
# 584,236 apektado (Batangas 


at Cavite) 
# 201,472 ang nagsilikas 
(@P3.3 bilyong pinsala 

sa agrikultura 
@)P192.98 milyong pinsala 

sa imprastraktura 

nagkakahalaga ng P1.6 bilyon ang 
hindi mapakinabangan at apektado 
ng mataas na konsentrasyon ng 
sulfuric acid na nagmula sa ashfall. 
Kabilang din sa napinsala ang mga 
taniman ng pinya sa mga bayan ng 
Amadeo, Silang at General Trias sa 
Cavite. Aabot sa mahigit P500 milyon 
ang lugi ng mga magsasaka sa pinya 
samantalang aabot sa P5.6 milyon 
ang nalugi sa malalapit na palayan 
at mahigit P88 milyon naman ang 
nawala sa mga nagtatanim ng mais. 


Ang mga pamilyang nakatira mismo 
sa volcano island at pinakamalapit 
sa bunganga ng lawa ng Taal ang 
tinamaan ng pinakamatinding 
dagok--wasak na wasak ang kanilang 
mga bahay, iba pang ari-arian, 
taniman, nangamatay ang kanilang 
alagang hayop at apektado pati ang 
pangingisda sa lawa. Wala na ring 
aasahang kita mula sa pagiging 
tourist guide at pagpapaupa ng 
kabayo para sa horseback- 
riding at iba pang serbisyo sa 
mga turista. Wasak na nga ang 
kanilang kabuhayan, pinalala 
pa ito ng pagdedeklara ng 
reaksyunaryong gubyerno sa 
volcano island bilang no man's 
land na mangangahulugan ng 
permanenteng dislokasyon sa 
kanila. 


Nangangamba ang mga 
Batanguefio na ang pagsasara 
sa kanila sa volcano island 
mangangahulugan 
lamang ng pagbubukas nito 
sa hinaharap sa malalaking 
negosyong nais magtayo ng 
magagarbong resort at spa 
center-isang mabilis, epektibo 
at sistematikong pagpapalayas 
sa mga magsasaka at residente 
nito. 


Maaalalang matagal nang 
pinaglalawayan ng mga real estate 
developers ang eryang ito sa ilalim 
ng 2013 Metro-Taal-Tagaytay 
Development Project. Sa ilalim ng 
engrandeng MTTDP 2013, ipapailalim 
sa pagpapalit-gamit ng lupa ang 14 
bayan at dalawang (2) syudad sa 
baybayin ng lawa at idedebelop para 
sa agrikultura, eko-turismo bilang 
mga cultural heritage sites and areas. 
Sa katunayan, halos matatapos na ang 
kalsada sa palibot ng lawa kabilang 
ang baywalk habang patuloy na 
hinuhukay at dinadraga (dredging) 
ang Pansipit River na dumadaan sa 
mga bayan ng Agoncillo, Lemery, 
San Nicolas at Taal. Tiyak na hindi 
kasama sa proyekto at planong ito 
ang kabuhayan ng mga residente sa 
paligid ng Taal. 


Ang mabagal at inutil na pagresponde 
ng rehimeng US-Duterte 


Lahat ng mga uri at sektor, 
mahihirap man o maykaya ay naging 
biktima ng pagsabog ng bulkan Taal. 
Pinakamahirap ang kalagayan ng mga 
bata at matatanda na bulnerable 
sa respiratory diseases dulot ng 
makapal na ashfall. Nariyan din ang 
matinding trauma na idinulot ng 
tuluy-tuloy na pagbuga ng alikabok, 
pagyanig ng lupa at pag-alburuto ng 
Taal. 


Umabot sa 121, 331 mamamayang 
apektado ng pagputok ng Taal 
ang napilitang tumungo sa mga 
evacuation center. Marami din sa 
mga lumikas ang pumunta sa kanilang 
mga kamag-anak at kaibigan sa mga 
karatig-probinsya at bayan at hindi pa 
nakakabalik sa kanilang mga tirahan. 
Habang nag-iisip kung babalikan pa 
ang kanilang iniwan ay patuloy silang 
nananawagan ng tulong para sa muli 
nilang pagbangon. 

Hindi kagyat na nakaresponde 
ang rehimeng US-Duterte sa 
kalamidad. Kahit nga ang ahensya 


ng reaksyunaryong 5 -8gubyernong 
nakatalaga sa buong panahong 
pagmomonitor sa aktibidad 
ng bulkan (Phivolcs) ay hindi 


nakapagbigay ng maaga at sapat 
na pag-abiso sa mamamayan para 
makapaghanda. Noong pumutok 
ang bulkan, pangita ang kawalan 
ng pambansang plano ng rehimeng 
US-Duterte at ipinapasan niya na 
lamang sa mga lokal na gubyerno at 
non-government organizations ang 
paglulunsad ng mga operasyong relief 
at rehabilitasyon. Wala itong pinag- 
iba sa nangyari sa mga biktima ng 
mga nagdaang kalamidad sa bansa. 
Huling-huli na nang pagdedeklara 
ng state of calamity sa buong 
CALABARZON ngayong katapusan ng 
Pebrero. 


Kulang na kulang din ang 
nakalaang P25,000 kada pamilyang 
pautang ng rehimeng US-Duterte 
upang tulungan ang apektadong 
mamamayan habang may nakalaang 
P23 bilyong pondo para sa mga 
kalamidad sa pambansang badyet 
bukod pa sa tulong pinansyal 
at materyal na nagmula sa mga 
pribadong institusyon at ibang bansa. 
Imbes na pangmatagalang solusyon 
para sa panirikan at kabuhayan, 
limos ang ibinigay ng rehimeng US- 
Duterte sa mga biktima habang 
binubundat nito at ng kanyang 
mga kasapakat na malalaking 
burukrata-kapitalista ang mga sarili 
sa pagnanakaw sa kaban ng bayan. 


Habang dinaranas ng mga 
bakwet ang mga kahirapan ng 
dislokasyon, kawalan ng mga gamit 
at pangkabuhayan at pagkakasakit, 
sinamantala naman ng mga bulok 
at tiwaling upisyal ng rehimen na 
magpalapad ng kanilang papel sa 
mga bakwet.. Upang diumano'y 
maipakita ang kanilang pakikiisa sa 
mga biktima, idinaos ng Mababang 
Kapulungan” ng Kongreso ang 
kanilang sesyon sa Batangas City at 
dito tinalakay ang mga itinutulak na 
panukalang batas para sa pagtatayo 
ng bagong kagawaran ng gubyerno at 
dagdag na pondo para sa mga biktima 
ng kalamidad. Hindi nakakabawas 
ang ganitong mga pakitang-taong 

aktibidad sa dinaranas na paghihirap 
ng mga biktima ng Taal. 


Pagbangon mula sa kalamidad ng 
bulkan Taal 


Sa gitna ng kriminal na 
kapabayaan ng rehimeng US-Duterte 
sa pagtugon sa pag-aalburuto 
ng Taal, nagkaisa at nagbuklod 
ang mamamayang Pilipino upang 
tumuwang at tumulong sa mga 
biktima. 


Ipinaglaban ng mga biktima ang 
karapatan nilang balikan at irekober 
ang kanilang “mga kagamitan, 
pakainin at iligtas ang kanilang mga 
alagang hayop, at makapagligtas 
pa ng mga gamit nila sa gitna ng 
ginawang pagpipigil ng mga LGU at 
PNP na nagdeklara ng lockdown sa 
mga bayang nasa danger zone. Iginiit 
nila ang pana-panahong pagpunta 
sa kanilang bahay para alisin ang 
makapal na alikabok sa bubong 
at hindi ito bumagsak. Naging 
bukambibig nila na, “kung hindi 
namin ito gagawin, makakaligtas nga 
kami sa bulkan pero mamamatay 
naman sa gutom at wala nang 
mababalikang kabuhayan”. 


Marami ang nakisimpatya sa mga 
biktima ng kalamidad at nagbigay 
hindi lamang ng tulong pinansyal at 
materyal kundi laluna ng suportang 
moral na kailangang kailangan ng mga 
nasalanta. Maagap na nagpaabot ng 
tulong ang ibang lokal na gubyerno, 
pribadong indibidwal at mga non- 
government organization sa buong 
bansa, at dumaloy din ang mga 
tulong mula sa ibang bansa taliwas 
sa mabagal na responde ng rehimeng 

US-Duterte na batbat ng mga 
burukratikong proseso at korapsyon. 


Kagyat namang nanawagan ang 
rebolusyonaryong kilusan para sa 
pagtulong at pag-agapay sa mga 
biktima ng kalamidad na dulot ng 
pagsabog ng bulkan Taal. Mula pa sa 
araw ng pagputok nito noong Enero 
12, nagmobilisa at kumilos ang mga 
rebolusyonaryo at. progresibong 
pwersa upang tumugon sa mga 
operasyong relief at rehabilitasyon. 


Matagal pa bago tuluyang 
makabawi mula sa mga pinsala ng pag- 
aalburuto ng bulkan Taal. Tinatayang 
aabutin pa ng mga buwan hanggang 
taon bago tuluyang magnormalisa 
ang bulkan, subalit tiyak na lagpas pa 
rito ang pangmatagalang epekto nito 
sa mga biktima. Walang katumbas 
ang trauma ng mga biktima bukod pa 
sa pinsala sa kanilang pamumuhay. 


Sa ganitong kalagayan, dapat na 
itutok ng mamamayang nasalanta ng 
pag-alburuto ng bulkan Taal ang 
kanilang pakikibaka para sa kagyat 
nilang pagbangon mula sa kalamidad. 
Sama-sama nilang igiit ang agarang 
pagtugon ng reaksyunaryong 
gubyerno para sa pangmatagalang 
rehabilitasyon at sapat na tulong 
upang muli silang bumangon mula sa 
abong iniwan ng bulkan Taal. Higit pa 


rito, kailangan nilang 8B8B8maging 
mapagbantay laban sa tusong 
maniobra ng reaksyunaryong 


gobyerno at mga kasapakat nitong 
malalaking 787 kumprador-panginoong 
maylupa para tuluyan silang agawan 
ng kanilang lupa at karapatan. 

LATHALAIN 


Ang nagpapatuloy na pakikibaka ni Ka Diego 


S: desperasyon ng rehimeng US-Duterte na busalan ang Tinig ng Rebolusyon sa TK, iligal na dinakip ng AFP-PNP 
si Jaime “Ka Diego” Padilla, dating tagapagsalita ng Melito Glor Command - BHB TK, habang nagpapagamot 
sa Cardinal Santos Medical Center sa San Juan City, Metro Manila noong Nobyembre 25, 2019. Kagyat siyang 
sinampahan ng mga gawa-gawang kaso ng rehimen upang patuloy na maipiit ang huli at hadlangan sa paggampan 


ng mga rebolusyonaryong tungkulin. 


Inaresto si Ka Diego kahit siya 
ay protektado ng Joint Agreement 
on Safety and Immunity Guarantee 
(JASIG) at nasa katayuang hors de 
combat na nagpapagamot, sang-ayon 
sa pinirmahang kasunduan ng NDFP 
at GRP na Comprehensive Agreement 
on Respect for Human Rights and 
International. Humanitarian Law 
(CARHRIHL). Nilabag ng AFP-PNP ang 
kanyang karapatan nang arestuhin 
siya sa kabila ng kanyang matandang 
edad na 72 at malubhang kalagayang 
pangkalusugan. Itinago siya sa 
kanyang mga abogado at lihim na 
inilipat sa bilangguan sa San Jose, 
Occidental Mindoro. 


Nagpakalat ang AFP-PNP ng kung 
anu-anong kasinungalingan para 
ikatwiran ang kanilang pagdakip 
kay Ka Diego. Pinaratangan siyang 

“terorista”. at. pinagkaitan ng 
karapatan bilang isang detenidong 
pulitikal, laluna ang atensyong 
medikal. Pinalalabas pa ng mga 
pasistang pwersa na “humihina” na 
ang rebolusyonaryong kilusan sa 
rehiyon dahil sa pagdakip sa kanya. 


Hindi kayang pigilan ng kanyang 
pagkakadakip ang rebolusyonaryong 
diwa ni Ka Diego. BB Patuloy ang 
kanyang pakikibaka kahit nasa loob 
ng piitan. Katawan lang ni Ka Diego 
ang ipiniit ng rehimeng US-Duterte 
at AFP-PNP, ngunit hindi ang kanyang 
diwang rebolusyonaryo. 


Inspirasyon sa bagong henerasyon 
ng mga rebolusyonaryo 


Taliwas. sa pinalalabas 5B8 ng 
rehimeng US-Duterte, hindi humina 
ang rebolusyonaryong kilusan sa TK 
nang dakpin si Ka Diego. Maraming 
tangkas ng mga bagong kadre na 
handang tanganan ang mga naiwang 
responsibilidad at gawain ni Ka 
Diego. Imbes na mapanghinaan ng 
loob, itinuring ng mga kasamang ito 
na inspirasyon si Ka Diego upang 

magpatuloy. 


Bilang isang rebolusyonaryo, 
maraming kahanga-hangang 
katangian si Ka Diego. Noong 
kanyang kabataan, magaling 
siyang medikal na 
kinagigiliwan ng 


masa. Kinikilala 
rin ng mga kasama 
ang kanyang 
talas sa pagsusuri 
ng sitwasyon 
at kalagayang 


panlipunan. Madali 
siyang lapitan at 
pagbuksan ng 
problema, kaya 
siya ang laging 
hinihingan ng payo 
ng mga kasama. 


Lagi niyang pinauuna ang interes 
ng Partido at rebolusyon. Sa buong 
panahon ng relasyon nila ni Ka 
Yayang, ang kanyang asawa, mas 
mahabang panahon ang inilaan nila 
para sa rebolusyonaryong gawain, 
nangahulugan man ito na mas 
madalas silang magkahiwalay kaysa 
magkasama. 


Mahiyain si Ka Diego at hindi 
sanay sa mata ng publiko. Subalit 
dahil pinagkatiwalaan siya ng Partido 
na gumampan bilang tagapagsalita 
ng MGC - BHB TK, buong husay niyang 
tinupad ito. Patunay ito ng kanyang 
diwang rebolusyonaryo na handang 
gumampan at tumupad sa mga atas 
alang-alang sa mamamayan. 


Sa isang liham, ipinaabot ni 
Comrade Kathryn na hindi kailangang 
mag-alala ni Ka Diego dahil hindi 
nanahimik ang Tinig ng Rebolusyon 
na pansamantala niyang naiwan. 
Nagpapatuloy ang pagdagundong 
ng Tinig ng Rebolusyon sa Timog 
Katagalugan at buong bansa kahit 
na siya'y nakapiit. Ang tinig ng mga 
inaapi at pinagsasamantalahang uri 
at sektor sa bansa ang kolektibong 
Tinig ng Rebolusyon na kailanma'y 
hindi kayang supilin ng rehimeng US- 
Duterte. 


Dahil dito, nakatitiyak si Ka Diego 
na hindi masasayang ang kanyang 
sinimulan, at maraming bagong 
henerasyon ng rebolusyonaryo ang 
handang tumahak sa kanyang piniling 
landas. 


Hindi magagaping diwa sa 
simulain ng rebolusyon hanggang 
kasalukuyan 


Ngayon” pa. nangahas ang 
rehimeng  US-Duterte at  AFP- 
PNP na kitlin ang diwang palaban 
at rebolusyonaryo ni Ka Diego, 
gayong napangibabawan niya ang 

lahat ng mga krisis at sakripisyo 
sa pagpupundar ng rebolusyon 
hanggang sa kasalukuyan. Hindi 
napanghinaan si Ka Diego ng loob 
kahit noong nagsisimula pa lamang 
silang iilan. Higit pang tumitibay 
ang kanyang paninindigan ngayong 
nasasaksihan niyang libu-libo nang 
rebolusyonaryo ang katuwang at 
kasama niya sa pakikibaka. 


Si Ka Diego ay nagsimulang 
magsilbi sa bayan noong 1972, 
matapos ang deklarasyon ng Martial 
law ng rehimeng  US-Marcos, 
upang labanan ang karahasan ng 
estado at baguhin ang kasalukuyang 
malapyudal at malakolonyal na 
lipunan. 8 Naging bahagi siya sa 
pagpupundar ng rebolusyonaryong 
kilusan sa rehiyon at pagpapalawak 
nito sa Batangas kasama si Gregorio 
“Ka Roger” Rosal sa hangganang 
Quezon-Bicol at sa Mindoro kung 
saan siya naitalaga sa kalakhang 
panahon ng kanyang pakikibaka. 


Kabilang si Ka Diego sa mga 
mahigpit na nagtaguyod sa Ikalawang 
Dakilang 5B8BKilusang 58BPagwawasto 
(IDKP), nagwaksi ng maling kaisipan 
at nanatili sa loob ng kilusan. Bitbit 
ang mga aral ng IDKP, ibayong 
sumulong ang pakikibaka sa rehiyon 
hanggang sa muling nakapagpalakas. 
Napangibabawan din niya ang 
pasistang atake ng mga nagdaang 
rehimen at hindi 58pinanghinaan 
ng loob sa harap ng mga krisis na 
kanyang dinanas. 


Ayon kay Ka Melo, isang Pulang 
kumander sa isla ng Mindoro, 
“Ginabayan kami ni Ka Diego sa 
pagharap sa mga krisis upang 
mapangibabawan ang pasistang atake 
ng kaaway sa isla.” Pinapatungkulan 
niya ang pagharap ng kanilang 
pwersa sa bangis ng atake ng Oplan 
Habol Tamaraw. 

Sa gabay ni Ka Diego, nagawa 
ng mga yunit ng BHB sa Mindoro 
na ipreserba ang kanilang lakas at 
mapanatili ang hanay. 


BALITANG TO 


ES 


FE) 5 kaswalii, tinamo ng 4th 

IBPA-PNP sa Mindoro 


Matagumpay ang dalawang magkasunod na opensiba ng 
Lucio de Guzman Command (LAGC) - BHB Mindoro laban sa nag-ooperasyong 
pwersa ng pinagsanib na 4th IBPA at PNP sa Brgy. Monteclaro, San Jose, 


Occidental Mindoro. 


Hinaras ng mga Pulang mandirigma ang paparating na pwersa ng 4th IBPA- 
PNP noong Pebrero 19, bandang alas 3:30 ng hapon sa Sityo Ibanig ng Brgy. 
Monteclaro. Nagresulta ito ng apat na malubahang sugatan sa hanay ng 4th 
IBPA-PNP. Bandang alas-5 ng hapon, inilabas ng AFP ang kanilang kaswalti. 
Namatay ang isa sa proseso ng kanilang pag-atras. 


Kinabukasan, Pebrero 20, 2:00 ng hapon, inisnayp ng isang tim ng LdGC - 
BHB Mindoro ang mga pasistang kaaway sa Sityo Balingaso, Brgy. Monteclaro. 
Tumumba ang isa sa isang putok na pinakawalan ng mga Pulang mandirigma. 


Ang inilunsad na magkasunod na opensiba ng BHB Mindoro ay tugon sa 
10 araw nang walang-tigil na operasyon ng AFP-PNP sa Brgy. Monteclaro at 
Naibuan ng San Jose at Brgy. Manoot, Rizal lahat sa Occidental Mindoro, at 
mga Brgy. Lisap sa Bongabong, Brgy. San Vicente sa Roxas at Brgy. Panaytayan 
sa Mansalay ng Oriental Mindoro. Ito ang ikatlong bugso ng FMO-RCSPO ng 
203rd Brigade at PNP-Region IV-B sa taong 2020. 


Ayon kay Madaay Gasic, tagapagsalita ng LAGC - BHB Mindoro, hindi sila 
titigil sa paglulunsad ng mga opensibang militar para patamaan sa ulo at 
katawan ang kaaway sa tuwing papasok ang mga ito sa kanilang teritoryo. 
Hinding-hindi magwawagi ang mga pasistang tropa sa mga lugar na saklaw ng 


Demokratikong Gubyernong Bayan. 


Buong panahong paglilingkod sa 
bayan 


Walang rekord ng pagtigil at 
pamamahinga si Ka Diego sa loob ng 
47 taong pakikibaka at paglilingkod 
sa bayan hanggang bago madakip 
sa ikalawang pagkakataon. 8Ang 
nagpapatuloy na pakikibaka ni Ka 
Diego at ang kanyang pananatili sa 
rebolusyon hanggang nagkaedad 
na ay patunay na hindi nagawang 
gapiin at hindi magagapi kahit kailan 
ng reaksyunaryong gubyerno at AFP- 
PNP ang rebolusyon. 


Anuman ang gawing pagsupil 
ng rehimeng US-Duterte, hindi 
mamamatay ang rebolusyonaryong 
diwa ni Ka Diego at ang kanyang 
nagpapatuloy na pakikibaka sa loob 
ng piitan. Higit na tumitibay ang 
paninindigan ni Ka Diego dahil sa 
naipon niyang mayamang karanasan 


noong nagsisimula pa lamang ang 
rebolusyon hanggang sa masaksihan 
at maging bahagi sa paglalatag, 
pagpapalawak at pagpapalakas ng 
BHB at ng kilusan ng mamamayang 
nakikibaka sa Timog Katagalugan. 


Batid ni Ka Diego na hindi siya 
nag-iisa sa kanyang pakikibaka. 
Dumadagundong ang panawagan ng 
kanyang pagpapalaya hindi lamang 
sa Timog Katagalugan kundi sa buong 
bansa. Nagkakamali ang rehimeng 
US-Duterte at mga pasista sa loob ng 
AFP-PNP sa pag-aakalang mauuntol 
ng pagkakadakip kay Ka Diego ang 
pagsusulong ng rebolusyonsa rehiyon. 
Patuloy na maririnig ang Tinig ng 
Rebolusyon sa mamamayang Pilipino 
na nananawagan ng pagpapabagsak 
sa kriminal, korap, mamamatay-tao 
at pasistang rehimeng US-Duterte. 


Palayain si Ka Jaime “Diego” Padilla! 
Palayain ang lahat ng bilanggong pulitikal! 

TUGEN 


NI PATNUBAY DE GUIA 


sa kapaligiran? 


Ano ang pambansang industriyalisasyon 
na isinusulong ng NDFP? Paano 
nito itinataguyod ang pangangalaga 


tinuturing ang Comprehensive Agreement on Socio-Economic Reforms (CASER) bilang pinakapuso ng 
negosasyong pangkapayapaan dahil direktang kinukumpronta nito ang malalim na dahilan ng mga panlipunang 
ligalig at pang-ekonomiyang problema (kawalan ng lupa, matinding pyudal at malapyudal na pagsasamantala sa 
mga magsasaka at ng atrasado at pre-industriyal na ekonomiya) na siyang pinag-ugatan ng armadong tunggalian 


sa bansa. 


Matatag ang paniniwala ng NDFP na makakamit lamang ang makatarungan at pangmatagalang 


kapayapaan kung malulutas ang dahilan at ugat ng armadong tunggalian sa bansa. 


May dalawang pinakamahalagang 
komponente ang CASER: ang usapin 
ng pambansang industralisasyon at 
tunay na reporma sa lupa. Ang tunay 
na reporma sa lupa at pagpapaunlad 
ng agrikultura ang nagsisilbing base 
ng pambansang industralisasyon at 
pagpapaunlad ng ekonomiya. Hindi 
magtatagumpay ang pambansang 
industralisasyon kung walang tunay 
na repormang agraryo at kaunlaran sa 
kanayunan. Layunin ng pambansang 
industralisasyon na matugunan ang 
pangangailangan ng mamamayan, 
magbigay ng disenteng hanapbuhay 
at seguridad sa trabaho, sapat na 
sahod at maunlad na ekonomiyang 
patuloy na lumalawak para tugunan 
ang pangangailangan ng mamamayan 
at lipunan. 


Ganundin, ipinaglalaban 
ng NDFP ang pagtatanggol sa 
pambansang patrimonya at 
pangangalaga ng kapaligiran mula 
sa pagsasamantala, pandarambong 
at pangwawasak ng mga minahan 
at mga anti-mamamayang proyekto 
ng reaksyunaryong estado. 
Nilalabanan ang anumang proyekto 
na mapaminsala sa kalikasan at 
pangunahing nagtataboy sa mga 
magsasaka. at katutubo mula 
sa kanilang lupang sinasaka at 
pinanggagalingan ng kabuhayan. 
Malinaw sa CASER ang mga 


probisyon na nangangalaga sa 
kapaligiran at likas na yaman ng 
bansa, kumikilala at nagkakaloob 
ng proteksyon sa mga lupaing 
ninuno, nagpapatupad ng 
responsableng paraan ng pagmimina 
at pangunahing pinaglilingkod 
ang industriya ng pagmimina sa 
pambansang industriyalisasyon at sa 
pagpapaunlad ng buong ekonomiya 
ng bansa. 


Pinaninindigan ng NDFP na ang 
lahat ng rekursong itinuturing na 
pampublikong pag-aari, kabilang ang 
lupa, tubig, mga mineral, potensyal 
na panggagalingan ng enerhiya, mga 
kagubatan, wildlife, flora and fauna 
ay hindi maaaring ariin ng isang 
indibidwal, korporasyon o isapribado. 
Lalong hindi maaaring ipagbili o 
paupahan sa mga dayuhan ang mga 
naturang yaman sa lupaing publiko. 
Sa kabilang banda nirerespeto ng 
NDFP ang mga lehitimong interes 
ng mga setler sa kanilang lupang 
binungkal at ng mga pambansang 
minorya sa kanilang mga lupaing 
ninuno. 


Ang pagbabasura sa Mining Act of 
1995 at pagtatanggol sa kalikasan at 
kapaligiran 


Sa balangkas ng 7 5CASER, 
ipinaglalaban ng NDFP na dapat 
lahat ng pagmimina sa bansa ay 


nasa mahigpit na kontrol ng estado. 
Nireregularisa upang matiyak na 
naisasagawa sa loob ng bansa ang 
pagpoproseso ng mga naminang 
mineral ores maging hanggang 
sa ikalawa at ikatlong baitang ng 
produksyong industriyal. Dapat 
pag-aari ng estado ang malalaki at 
estratehikong minahan sa bansa 
na nakatuon sa pagmimina ng mga 
ores at bakal, ginto, pilak, tanso, 
langis, natural gas, kemikal at 
iba pang mahahalagang mineral 
para pagsilbihin sa pambansang 
industriyalisasyon at pagpapaunlad 
ng ekonomiya. Sisiguruhin na ang 
mga kumpanya sa pagmimina ay may 
mga tuntunin na gumagarantiya na 
napangangalagaan ang kapaligiran, 
may pinatutupad na panlipunang 
kumpensasyon at nagsasagawa ng 
demokratikong B8Bkonsultasyon sa 
taumbayan. 


Kaya mahigpit na nilalabanan 
at ipinapanawagan ng NDFP ang 
pagbabasura sa Mining Act of 
1995 ng GRP dahil malaya nitong 
ibinubukas ang pambansang 
patrimonya sa walang pakundangang 
pagpiga, pagsasamantala at 
pandarambong ng mga dayuhang 
namumuhunan sa industriya ng 
pagmimina kasabwat ang mga lokal 
na malalaking burgesya-komprador. 
Ang Mining Act of 1995 ang 


“Pinaninindigan ng NDFP na ang lahat ng rekursong itinuturing na 
pampublikong pag-aari, kabilang ang lupa, tubig, mga mineral, potensyal 


na panggagalingan ng enerhiya, mga kagubatan, wildlife, flora and fauna 
ay hindi maaaring ariin ng isang indibidwal, korporasyon o isapribado. ” 

pangunahing dahilan sa malawakang 
pagkasira. ng mga bundok at 
kagubatan dahil sa open-pit mining. 
Ito rin ang dahilan ng pagkasira ng 
kapaligiran dahil sa pagtapon at 
pagtagas ng nakalalasong kemikal 
mula sa mga minahan na nagbunga 
ng pinsala sa agrikultura at panganib 
sa kalusugan ng mamamayan. 


Ang malawak na pagkasira 
ng kabundukan, kagubatan at 
kapaligiran dulot ng Mining Act of 
1995 ay nag-ambag sa nangyaring 
mga mayor na sakuna at kalamidad 
sa bansa na kumitil ng libo-libong 
buhay ng mamamayang Pilipino. 


Higit sa lahat, ang Mining Act of 
1995 ay nagdulot ng malawakang 
dislokasyon at nagtataboy sa mga 
magsasaka at katutubo mula sa 
kanilang mga binubungkal na lupa at 
lupaing ninuno. 


Sa balangkas ng CASER, mahigpit 
ding ipagbabawal ang komersyal na 
pagtotroso hangga't hindi naaabot 
ang sapat na lawak ng kagubatan 
na patuloy na pinagyayaman ng 
bansa. Lahat ng pagtotroso ay para 
lang at nakareserba sa mga Pilipino. 
Magpapatupad ng mga programa sa 
pangangasiwa at rehabilitasyon ng 
kagubatan kabilang ang malawakang 
pagtatanim ng mga puno upang 
mapanumbalik “at :58 8 mapagyaman 
muli ang mga nakalbo at nasirang 
kagubatan ng bansa. Ang kagubatan 
ay magsisilbing watershed at pipigil 
sa pagkakaroon ng mga pagbaha at 
pagguho ng lupa. 


Ang Pambansang Industralisasyon 
at mga radikal na hakbang para 
maisakatuparan ito 


Para sa NDFP, ang Pambansang 
Industralisasyon ay proseso ng 
pagtatatag at pagpapaunlad ng iba't 
ibang antas at uri ng mga industriya 
na siyang inaasahang magpapasigla 
sa ekonomiya at tutustos sa mga 
pang-ekonomikong pangangailangan 
ng bansa. Tutugon sa lahat ng 
pangangailangan ng mamamayan 
sa pagkain, damit, tirahan, serbisyo 
at itatransporma ang ekonomiya 
mula sa pagiging atrasado at pre- 
industriyal tungong maunlad at 
industriyalisado..8 Nangangahulugan 
din ito ng radikal na pagbabaklas ng 

Sayt ng operasyong quarry ng Monte Rock Corporation sa San Mateo, Rizal na sanhi ng 
malalang pagbaha sa San Mateo, Montalban at Antipolo sa Rizal at ilang lungsod sa 
Maynila. Noong Agosto 2018, sinira at pinatigil ng BHB-Rizal ang operasyong quarry ng 
Monte Rock bilang tugon sa hinaing ng mamamayan. 


kasalukuyang kolonyal na padron 
ng pamumuhunan, 7 produksyon 
at kalakalan sa bansa. Kailangang 
baguhin ang kasalukuyang sistemang 
pang-ekonomiya na pangunahing 
nakabatay sa: 


i. Pagluluwas ng hilaw na 
materyales na likha ng agrikultura at 
pagmimina. 


ii. Pag-aangkat ng mga yaring 
produkto at kapital. 


iii. Muling pagluluwas ng mga 
angkat na produktong muling 
inasembol o muling inempake na mga 
produktong may mababang halagang 
idinagdag (low-value added) 


Para maging industriyalisado at 
maunlad na ekonomiya ang bansa, 
kailangang itatag ang sistema sa 
ekonomiyang umaasa-sa-sarili. 
Nangangahulugan ito ng: 


i. Pagpapatupad ng reporma 
sa lupa at pagmemekanisa ng 
produksyong agrikultural: 


ii. Pagtatatag ng mga pabrika 
at empresa sa iba't ibang antas 
(magaan, katamtaman at mabibigat) 
at sektor, 


iii. Pagbuhos ng rekurso sa 
pananaliksik, pagpapaunlad ng 
siyensya at teknolohiya at kagamitan 
sa produksyon. 


Kailangan wakasan din ang 


pag-iral. ng 5BB“mga- patakarang 
neoliberal sa ekonomiya ng bansa 
na umaalinsunod sa dikta ng 
malalaking bansa partikular ng 
imperyalistang B8BEstados “Unidos. 
Ipawalambisa ang mga kasunduan 
sa World Trade Organization (WTO), 
Asia Pacific Economic Cooperation 
(APEC) at Association of Southeast 
Asian Nations at iba pang bilateral 
agreements tulad ng sa Japan 
at China. Pinapanatili ng mga 
kasunduang ito ang malakolonyal 
at malapyudal na kaayusan ng 
ating ekonomiya na pangunahing 
umaasa sa dayuhang pamumuhunan 
at utang, ginagawang tagaluwas 
ng mga hilaw na materyales at 
sangkap at pangunahing nakasalig sa 
importasyon ng mga yaring produkto. 
Ang ekonomiyang nakabatay sa 
pagluluwas ng hilaw na materyales 
ang nagbukas ng daan upang ang 
mga likas na yaman ng bansa ay ilagay 
sa kontrol at pandarambong ng mga 
dayuhang monopolyo kapitalista, 
malalaking burgesya-komprador at 
burukrata-kapitalista. 


Kailangang puspusang wakasan 
ang mga sagkang nabanggit sa 
unahan upang maisakatuparan ang 
tunay na reporma sa lupa at pag- 
unlad ng kanayunan at sumulong ang 
pambansang industriyalisasyon at 
pagpapaunlad ng ekonomiya ng 
bansa. 

Novel Corona Virus Disease: Epidemyang nagpapasahol 
sa pandaigdigang krisis 


H abang binabayo ng matinding krisis at mga inter-imperyalistang kontradiksyon ang buong daigdig, pangunahin sa 
pagitan ng US at China, sumambulat mula sa China ang epidemya ng bagong tipo ng corona virus, kilala bilang 


Novel Corona Virus Disease o CoViD-19. 


Mula. nang matuklasan ang 
CoViD-19 sa China noong Disyembre 
2019 sa syudad ng Wuhan, probinsya 
ng Hubei, mabilis na kumalat ang 
CoViD-19 sa 26 bansa kabilang ang 
Pilipinas. Nitong Enero 30 ay idineklara 
ito ng World Health (Organization 
(WHO) bilang Public Health Emergency 
of International Concern. 


Nitong Pebrero 29, umaabot na sa 
mahigit 85,000 ang naitalang kaso ng 
nasabing sakit na pumatay sa mahigit 
na 2,900 katao sa 59 bansa kung 
saan kalakhan nito ay mula sa China. 
Nagbabala ang WHO sa panganib na 
maging pandemic ang CovVid-19, ibig 
sabihin di na makontrol ang pagkalat 
nito sa lahat ng kontinente ng mundo. 


Bunga nito, aabot sa 44 na bansa 
ang nagpatupad ng travel ban laban sa 
China. Kabi-kabila ang pagpapatupad 
ng mga “hakbanging pang-iwas' ng 
iba't ibang bansa laban sa lahat ng 
manggagaling sa China--tao man o 
mga produkto. Sa paglipas ng bawat 
araw, patuloy ang paglaki ng bilang 
ng tinatamaan nito at lumalalaganap 
ang epekto nito sa pandaigdigang 
ekonomiya lalo na sa China, Macau 
at Hongkong. Nagsimula na ring 
magpatupad ng travel ban sa Italy, Iran 
at South Korea. Sa Pilipinas, umabot 
na sa 597 ang mga PUI o persons under 
investigation na may CoVid-19 infection. 


Sa pananalasa ng CoViD-19, 
muling nalantad ang kakapusan ng 
buong daigdig sa pagharap sa mga 
kahalintulad na kaso ng epidemya-- 
kahit na nga malayo na ang inabot 
ng mga siyentipikong pananaliksik sa 
larangan ng medisina sa buong mundo. 


Ngunit higit sa bayolohikal na 
epekto, na kung tutuusi'y mas mababa 
kung ikukumpara sa nagdaang mga 
epidemya, nakasalang ngayon sa bingit 
ng alanganin ang ekonomiya ng buong 
daigdig. Higit kailanman, malaki ang 
panganib na mailagay ang pandaigdig 
na ekonomiya na nasa matagalan nang 
resesyon at depresyon sa panibagong 
paglubha ng krisis sapul ng pinansyal 
na krisis ng 2008. 

Pagtindi ng pandaigdigang krisis sa 
gitna ng pananalasa ng CoViD-19 sa 
China 


Kagyat na naapektuhan ng pagkalat 
ng CoViD-19 ang ekonomiya ng China, 
na nagrehistro na ng mabagal na 
paglago sa nagdaang mga taon. Sa 
industriya ng turismo, mayroon nang 
kagyat na 829 na pagliit sa bilang ng 
mga byahe patungong China kumpara 
sa nakaraang taon. Patuloy rin ang 
pagsadsad ng consumer spending 
bunga ng ipinatutupad na lockdown 
at semi-lockdown sa ilang mayor na 
mga syudad ng China habang tumaas 
ng 4.496 ang presyo ng pagkain mula 
Disyembre 2019 hanggang Enero 
2020. Apektado rin ang maliliit at 
katamtamang-laking negosyo sa China 
kung kaya't niluwagan na ng gobyerno 
ang patakarang pagpapautang rito at 
naglaan pa ng 577 bilyong sentral na 
pondo para sa mga bangko. 


Dahil sa lockdown, tigil ang 
operasyon ng mayor na mga pabrika at 
industriya sa maraming syudad sa China. 
Kabilang dito ang syudad ng Wuhan na 
isa sa itinuturing na mahalagang sentro 
ng ekonomiya, kalakalan, pinansya, 
transportasyon, information technology 
at edukasyon sa China. 


Sa. kasalukuyan, ang China 
ang pumapangalawa sa US bilang 


Ang sintomas ng CoViD-19 ay katulad lamang din ng sintomas 
ng simpleng trangkaso -- sipon at ubo--kung kaya't kinakailangan ng 
isang antas ng teknolohiya para makumpirma itong kaso ng CoVid-19. 


Ano ang Novel Corona Virus Disease 


Ang CovViD-19 ay isang tipo ng respiratory 
disease tulad ng pulmonya na nagmumula sa 
hayop partikular sa paniki at hinihinalang nalilipat 
sa tao sa pamamagitan ng pangolin o balentong 
kung tawagin sa Palawan bilang intermedyaryong 
host o tagadala. Maaari itong kumalat kahit walang direktang kontak 
sa isang taong nagtataglay ng sakit, basta't may malapit na distansya 
dito at nakakalanghap ng ubo ng taong maysakit. 
sa severe acute respiratory syndrome (SARS) na kumalat sa buong 
daigdig noong 2003 at Middle East respiratory syndrome (MERS-Cov) 


Hindi ito naiiba 


pinakamalaking ekonomiya sa 
buong daigdig na bumubuo sa 1796 
sa pandaigdigang GDP habang ito 
ang may pinakamalaking ambag sa 
pandaigdigang kalakalan na umaabot 
sa 13.454. Ang China na rin ang 
pinakamalaking 783nagmamanupaktura 
sa buong daigdig na lumikha ng 53.7 
trilyong halaga noong 2017. Bukod 
dito, sa China, na tahanan ng 18.296 ng 
populasyon ng daigdig, nakakonsentra 
ang pinakamaraming konsyumer. Kung 
gayon, ang pagkabalam ng produksyon 
sa China ay gagambala sa takbo ng 
buong 8 8Bpandaigdigang 7 ssistemang 
kapitalista. 


Subalit hindi lamang China ang 
apektado. Apektado na rin ang mga 
sentro ng pandaigdig na sistema ng 
kapitalismo at ekonomiya ng mga 
bagong nag-iindustriyalisang bansa at 
mga kliyenteng bansa ng imperyalismo. 
Nitong Enero, itinigil ang operasyon at 
produksyon ng mga planta't empresa 
sa China at isinara ang buo-buong mga 
siyudad. Sa Saudi Arabia, ipinatigil 
ang pagbyahe ng mga namamanata 
(pilgrims) sa Mecca. Sa Geneva, 
kinansela ang auto show at Baselworld 
watch fair. Naiulat na rin ang pagsasara 
ng mga pabrika ng Hyundai at Nissan 
dulot ng kakulangan ng suplay ng spare 
parts na nanggagaling sa China, laluna 

matapos huminto ang produksyon ng 
70 pabrika na lumilikha nito sa Hubei. 


Lahat ng mata ngayon ay nakatingin 
sa US, angpinakamalaking ekonomiya sa 
mundo partikular sa mga Amerikanong 
konsyumer. Kapag BBs“malawakang 
pumutok ang CovVid-19, kaagad na 
mahuhulog ang ekonomiyang US sa 
resesyon at ang panik na lilikhain sa 
pinansyal na pamilihan ay ibayong 
magpapabilis sa krisis sa ekonomiya. 
Bukod sa pagtigil ng produksyon, 
pagsasara ng mga eskwelahan, biglang 
titigil ang pagkonsumo na bumubuo ng 
dalawang-katlo ng ekonomiya ng US. 


Ngayon pa lamang ay ibinaba na 
ng IMF ang tinatayang paglago ng 
pandaigdig na ekonomiya ngayong 
2020 subalit patuloy na nangangapa 
sa dilim ang IMF at WB kung papaano 
reresolbahin ang epekto sa ekonomiya 
ng mundo ng CoVid-19. 


Ang pakikidigmang bayolohikal at 
papel ng US 


Maraming katanungan at mga 
ispekulasyon hinggil sa pinagmulan 
ng CoViD-19 laluna't nagaganap 
ito sa gitna ng mga kumukulong 
pandaigdigang isyu. Kabilang dito ang 
impeachment trial ng US Congress 
kay US President Donald Trump, 
tumitinding tensyon sa pagitan ng US 
at Iran, mga protesta sa Hongkong, 
gera sa pagitan ng Turkey at Syria, 
at ang ganap na dislokasyon sa mga 
Palestino sa tinaguriang “Deal of 
the Century” ng sabwatang Trump- 
Netanyahu. 


Hindi maiwasang maidawit ang 
US sa usaping ito, bilang pangunahing 
katunggali ng China sa paligsahan 
sa lahat ng larangan -- ekonomiya, 
pulitika, militar, kultura, syensya, 
teknolohiya at medisina. 


Ang US ang may pinakamaruming 
rekord sa pagpapakana ng 
pakikidigmang 8 8 bayolohikal 8 laban 
sa mga bansang itinuturing niyang 
katunggali. Taong 1970 at 1980 sa 
layuning pilayin ang ekonomiya ng 
Cuba at gamitin ito laban sa Unyong 
Sobyet, ipinalaganap ng US gamit ang 
CIA ang epidemya ng African Swine 
Fever (ASF) at dengue fever. Pinatay 
ng ASF ang 500,000 baboy sa Cuba 
noong 1971 habang naitala naman 
ang 300,000 kaso ng pagkakasakit 
ng dengue na ikinamatay ng 158 
mamamayang Cubano noong 1981." 

Bagama't wala pang malilinaw na 
indikasyon at mahirap na patunayang 
isang halimbawa ng pakikidigmang 
bayolohikal ang epidemya ng CoViD-19 
sa China at buong daigdig, hindi rin 
maisasantabi ang posibilidad na ito. 
Lalong hindi maitatanggi ang lantarang 
panggagatong at pagsagpang ng US 
sa isyung ito. Laluna para itaguyod at 
patindihin ang kanyang mga patakarang 
kontra-China. 


Nagkokoro rin ang kanluraning 
masmidyang maka-US para sakyan ang 
isyu at idiin ang China sa kapabayaan 
para siraan ang “sistemang komunista” 
na malaon nang tinalikuran ng mga 
rebisyunistang rehimen. 


Ang mamamayang anakpawis ang 
biktima 

Ito ma'y likha ng tao o nagbuhat 
sa kalikasan, ang higit na apektado 
ay ang mamamayan ng daigdig, 
laluna ang uring anakpawis. Milyun- 
milyong manggagawa sa buong 
daigdig laluna sa China ang nawalan 
ng hanapbuhay matapos magsara 
ang mga pabrika at ipatupad ang 
lockdown at kwarantina. Kabilang 
dito ang mga pabrikang nagsara na 
at magsasara pa resulta ng pagkatigil 
ng produksyon sa China. Pinabibilis 
ng pananalasa ng CovViD-19 ang 
pagsambulat ng krisis sa iba't 


ibang bahagi ng daigdig na lalong 
magsasadlak sa uring anakpawis sa 
walang kaparis na kahirapan. 


(IN. 


id 


Maraming Overseas Filipino 
Workers din ang hindi pa nakakabalik 
sa. kanilang” mga: hanapbuhay 
o nakabinbin ang pag-uwi sa 
Pilipinas bunga ng mga lockdown 
na ipinatutupad ng ibang bansang 
apektado at ang mismong travel ban 
na ipinatutupad ng rehimeng US- 
Duterte sa mga piling bansa. 


Lalong nasasalang ang 
pagkabangkarote ng pandaigdigang 
sistema ng kapitalismo na lutasin 
ang problemang ito na sa halip na 
ilunsad ang isang konsentradong 
pagsisikap para. sa pananaliksik 
at pagbibigay ng makalidad na 
serbisyong pangkalusugan, pinaiiral sa 
pangunguna ng mga imperyalistang 
bayan ang pagkakanya-kanya ng mga 
bansa't estado. Kahit ang China, sa 
gitna ng pagbabandera ng abanteng 
teknolohiya sa pagharap sa atake ng 
CoViD-19, ay pangunahing nagbibigay- 
ayuda sa mga institusyong pampinasya 
sa halip na sa mamamayan. 


Ang kabiguang ito ng pandaigdigang 
sistemang kapitalista ang nagpapatibay 
sa katumpakan at superyoridad ng 
sosyalismo--ang abanteng sistemang 
panlipunang nagtataguyod at 
nagbibigay-prayoridad sa kagalingan at 
pangangailangan ng 7587mmamamayan 
habang pinauunlad ang lahat ng 
aspetong panlipunan. 


1 Mula sa CIA: A Forgotten History ni William 
Blum, 1986 

KILOS PROTESTA 


Matapos ang isang 
lingong pagkampo at paggigiit ng 
halos 300 manggagawa at empleyado 
ng Honda Cars Philippines, Inc. (HCPI) 
sa hindi pagpapakita ng kapitalistang 
Honda, matagumpay na naitindig 
ng mga manggagawa ang relatibong 
malaking kompensasyon. 


Makatatanggap ng separation pay 
na katumbas sa 280946 ng buwanang 
sahod kada taon ng kanilang serbisyo 
ang lahat ng mga manggagawa ng 
HCPI, dagdag pa ang P110,000 na 
lump sum amount na matatanggap 
nila na libre sa buwis sa gobyerno. 
Bukod pa rito ang ekstensyon 
ng kanilang health insurance sa 
kumpanya hanggang Disyembre 2020 
at prayoridad na maging empleyado 
ng HCPI kung bumalik man ang 
operasyon nito sa Pilipinas. 


Noong ika-22 ng Pebrero, pataksil 
na nag-anunsyo ng pagsasara ang 
pagawaan ng HCPI sa Santa Rosa City, 
Laguna. Nasa loob ng engklabo ng 
Laguna Technopark, Inc. (LTI) ang 
pagawaan ng HCPI mula pa nang 
nagsimula ng operasyon noong 1992. 
Apektado ng pagsasara ng Honda ang 
387 empleyado ng HCPI, kabilang ang 
mahigit 300 manggagawa sa ilalim 
ng unyong Lakas Manggagawang 
Nagkakaisa sa Honda-OLALIA-KMU 
(LMNH-OLALIA-KMU). 


Pa NI pu? 
boa. | 

Bagamat idinahilan ng Pangulo 
at General Manager ng HCPI na si 
Noriyuki Takakura ang pagsasara 
sa Marso ay bunga ng “pagbagal ng 
pandaigdigang ekonomiya”, nakikita 
ito ng mga manggagawa bilang 
desperadong atake sa kanilang 
pagkakaisa. Hindi inasahan ng mga 
manggagawa ng HCPI ang pagsasara 
ng kumpanya. Sa katunayan, 
nanindigan pa ang maneydsment 
ng HCPI sa mga manggagawa noong 
Enero na walang magaganap na 
tanggalan bagamat tatapyasan ang 
kota sa produksyon. 


Ayon sa pahayag ng LMNH, 
naghahanda na sila para sa susunod 
na negosasyon para sa bago nilang 
collective. bargaining 8BB“agreement 
(CBA) sa kapitalista sa Agosto 2020. 


Kaya ganun na lamang ang gulat 
ng mga manggagawa nang pinatawag 
sila sa canteen noong ika-3 ng hapon 
noong Pebrero 22 at nagpalabas ang 
mga manedyer ng video ni Takakura 
na nag-aanunsyo ng pagsasara ng 
HCPI. Kagyat na umalis ang mga 
manedyer pagkatapos ng anunsyo. 


Samantala, napansin ng mga 


manggagawa ang pagpasok ng 10 
van sa pabrika, laman ang security 
guards at goons na nagsimulang 
magbarikada sa labas ng kumpanya. 
Hinarangan din ang mga tagasuporta 


| WWaG 
Mam 


Makatarungang kompensasyon naipagtagumpay ng 
mga manggagawa ng Honda Cars 


at mga pamilyang nais na malaman 
ang tugon ng kapitalista sa labas 
ng gate ng engklabo. BB Dahil sa 
kawalang-katiyakan, nagpasya ang 
LMNH na magsagawa ng camp-out 
sa pagawaan hanggang hindi sila 
hinaharap ng kapitalista. 


Samantalang mabilis ang naging 
suporta ng manggagawa sa ilalim 
ng OLALIA-PAMANTIK na nagsagawa 
agad ng vigil sa gate ng LTI upang 
kundenahin ang pagsasara, at 
noong Pebrero 24 ay nagsagawa ng 
pagkilos sa Japan Embassy at DOLE 
kasama ang mga asawa at anak ng 
manggagawa. 


Inilabas ng kapitalistang Honda 
ang kanilang mungkahing separation 
package matapos ang apat na araw. 
Nilaman nito, sa maksimum, ang 
20096 ng buwanang sahod kung 
nasa 60 taong gulang na pataas 
ang manggagawa, samantalang ang 
mga mas batang manggagawa ay 
makakakuha, sa pinakamababa, ng 
12096 ng buwanang sahod. 

Bagamat ipinagmamayabang ng 
HCPI at maski ng reaksyunaryong 
gobyerno na mas mataas kaysa 
itinakda sa batas ang separation 
package, hindi ito makatarungan sa 
manggagawa. 


Sundan sa pahina 13 

BALITANG TO 


Mga ehersisyong 
militar ng US at AFP 
kinundena ng MGC 


pra 


ea 
A 


a 


H| 


[ Binigwasan ng 
Apolonio Mendoza Command 
(AMC) - BHB Quezon ang mga 


nag-ooperasyong militar at pulis 
sa probinsya sa ilalim ng Regional 
Task Force to End Local Communist 
Armed Conflict (RTF-ELCAC) sa 
CALABARZON. 


Matagumpay na inambus ng 
isang yunit ng AMC - BHB Quezon 
ang Police Mobile Force Company 
(PMFC) noong Pebrero 14, bandang 
8:45 ng umaga sa Sityo Tambo, Brgy. 
San Juan, San Narciso, Quezon. 
Nagresulta ito ng tatlong patay at 
dalawang sugatan sa hanay ng PMFC. 
Ang inatakeng tropa ng PMFC ay nasa 
San Narciso upang maglunsad ng 
operasyong militar at pulis at saywar. 


Ang aksyong militar ng AMC - 
BHB Quezon ay patunay na patuloy 
na binibigo ng BHB sa rehiyon 
ang NTF-ELCAC ng rehimeng US- 
Duterte. Ayon kay Kasamang Cleo 
del Mundo, tagapagsalita ng AMC 
- BHB Quezon, “Ang taktikal na 
opensiba na isinagawa ng AMC-NPA 


“9 Ambus ng AMC BHB Quezon sa 
PMFC: 3 patay at 2 sugatan 


ay paggagawad ng rebolusyonaryong 
hustisya para sa mamamayan ng 
San Narciso at buong lalawigan 
laban sa pang-aabuso, pandarahas, 
panggigipit at 5 pagsasamantalang 
isinasagawa ng AFP at PNP sa ilalim 
ng Joint Campaign Plan Kapanatagan 
ng Rehimeng US-Duterte.” 


Dagdag pa ni Ka Cleo, nagbubunyi 
ang mamamayan sa buong lalawigan 
sa pamamarusa ng NPA sa mga 
mersenaryo, kriminal at mapang- 
abusong elemento ng PNP at AFP. 


Samantala, sa kahihiyang natamo 
ng AFP-PNP, itinago nila ang kanilang 
kabiguan sa masmidya. Subalit ang 
tagumpay na ito ay hindi maikukubli 
sa sambayanan. 


Pagtatapos ni del Mundo, “Hindi 
masasagkaan ng anumang kontra- 
insurhensyang programa ang Partido 
Komunista ng Pilipinas at ang NPA 
upang itaguyod at ipagtanggol ang 
lehitimong karapatan ng 
sambayanan.” 


Makatarungang kompensasyon...mula sa pahina 12 


Ayon kay Christopher Oliquino, 
bise-presidente ng LMNH-OLALIA- 
KMU, “tingin namin ay hindi sapat 
[ang inisyal na separation package] 
upang makapagsimula ulit,” 
habang ipinupuntong talo ang mga 
manggagawang relatibong baguhan 
sa pagawaan dahil sa napakababang 
halagang matatanggap nila. 


Iginiit ng LMNH ang pagtaas at 
pagkakapantay-pantay ng porsyento 
ng monthly pay upang makapagbigay 
ng hustisya sa mga manggagawa, 
at nagbunga sa positibong resulta. 
“Kung ”7”75"mala kaming unyon, 
siguradong tatanggapin na lamang 
namin ang maliit na package mula sa 
kapitalista,” ani Oliquino. 


Nanindigan ang LMNH at ang 
Pagkakaisa. ng (Manggagawa sa 
Timog Katagalugan (PAMANTIK) na 
bunga pa rin ng tumitinding krisis sa 
ekonomiya at pulitika sa bansa ang 

pagsasara ng Honda. Ayon sa mga 
manggagawa, kumita ng 17 bilyong 
piso ang HCPI noong 2019 habang 23 
bilyon naman noong 2018. 


“Sanhi ng neoliberal na kaayusan 
sa ating ekonomiya at kultura, 
pati na rin ang atrasado nating 
industriya ang pag-asa ng milyun- 
milyong s“manggagawa sa mga 
dayuhang kumpanya para sa kanilang 
kabuhayan,” ayon sa PAMANTIK- 
KMU. 


Ayon naman sa Revolutionary 
Council of Trade Unions - Southern 
Tagalog (RCTU-ST), “kung nais ng mga 
manggagawang ipagtanggol ang 
kanilang karapatan at kabuhayan, 
dapat magkaisa at manindigan ito 
parasapambansangindustriyalisasyon 
at tunay na reporma sa lupa na 
makakamit sa pagtatagumpay ng 
bagong demokratikong rebolusyon ng 
bayan.” 


Kinundena ni Armando 
Cienfuego, tagapagsalita ng Melito 
Glor Command - BHB TK ang tuluy- 
tuloy na ehersisyong militar ng US 
at AFP sa gitna ng pagpapabasura 
sa Visiting Forces Agreement (VFA), 
kabilang ang dalawang pagsasanay 
na naganap sa TK nitong unang 
kwarto ng 2020. 


Ang una ay isang ehersisyong 
panghimpapawid ng Philippine 
Air Force at tropang US sa San 
Fernando Air Base sa Lipa, Batangas 
na ginanap mula Enero hanggang 
unang linggo ng Pebrero. 


Sinundan ito ng Balance Piston 
20-01 na isinagawa sa bayan ng Rizal 
at Puerto Princesa City, Palawan 
mula Enero 26 hanggang Pebrero 
23. Kalahok dito ang US Army 
Special Force-Airborne at tropa ng 
AFP kabilang ang 18th Special Force 
Company (SFC) ng Philippine Army 
na nakatalaga sa Timog Palawan. 


“Walang kahihiyan ang mga 
upisyal [ng AFP] na ipagmalaki pa 
sa publiko ang interbensyong militar 
ng US sa mga panloob na usaping 
pambansa at ginagawang pagyurak 
sa soberanya at teritoryal na 
integridad ng bansa,” ani Cienfuego. 


Sa nakaraang 20 taon, 
natanggap ng GRP ang humigit- 
kumulang sa USS 1.3 bilyon na 
estratehikong tulong kasama ang 
pinakamalaking paketeng tulong 
militar na USS219 milyon noong 
2017. Ginagamit ang mga ito sa 
mas masinsing paniktik at mas 
malulupit na operasyong militar 
na pangunahing puntirya ang 
PKP-BHB-NDFP at mamamayang 
sumusuporta sa rebolusyon. 


Inaasahan ng MGC na gagawing 
test mission ng mga lumahok na 
tropa ng 18th SFC sa Balance Piston 
20-01 ang focused military 
operation sa Rizal at iba pang bayan 
sa Timog Palawan. 

BANTAY KARAPATAN 


Habang papalapit ang pagtatapos 
ng termino ng amo nitong si Duterte, 
pabangis nang pabangis ang AFP-PNP 
sa paglabag sa karapatang tao ng 
mamamayan. Dito sa TK, tumampok 
nitong Pebrero ang mga sumusunod 
na kaso: 


Occidental Mindoro. Binalingan 
ng talunang 4th IB at PNP ang mga 
residente ng Barangay Monteclaro, 
San Jose matapos nitong magtamo 
ng pinsala mula sa dalawang taktikal 
na opensiba ng BHB-Mindoro laban 
sa nagrerekuridang pwersa nito sa 
parehong barangay. 


Tatlong araw na hindi pinaalis 
ng AFP-PNP ang mga residente ng 
Sityo Ibanig at Balingaso sa Barangay 
Monteclaro matapos ang dalawang 
operasyong haras ng BHB noong 
Pebrero 19 at 20. Dalawang sibilyan 
din sa Sityo Ibanig ang binugbog ng 
mga sundalong nabigong hanapin ang 
umatakeng tim ng BHB. 


Quezon. Hinuli ng pinagsamang 
pwersa ng PNP-Quezon at 85th IB si 
Hilario de Roxas, isang magsasaka, 
sa Barangay Sumilang, General Luna 
bandang alas-10 ng umaga noong 
Pebrero 13. 


Pinalalabas. ng -AFP-PNP na 
miyembro si de Roxas, 56 taong 
gulang, ng Bagong Hukbong Bayan 
at diumano'y gumagamit ng alyas na 
Ka Mando. Kinasuhan siya ng double 
murder at multiple murder para sa 
mga inimbentong krimen ng AFP-PNP. 


Palawan. Walang awang pinatay 
sa kanyang sariling sakahan si Adonis 
Shu, lider ng Small Gold Panners' 
Organization of Roxas noong Pebrero 
10 sa Sityo Iraan, Brgy. Magara, Roxas, 
Palawan. Papunta pa lamang si Shu 
sa kanyang basakan bandang alas-8 
ng umaga nang lapitan siya ng mga 
lalaking nakamotor na nagpanggap na 
nanghihingi ng direksyon. Bigla siyang 
pinagbababaril ng mga ito sa tabing- 
kalsada at walong bala ang tumama 
sa kanyang katawan. Namatay agad si 
Shu at hindi na nadala sa ospital. 


Mahusay at aktibo si Shu sa 
pagtatanggol. ng karapatan sa 

hanapbuhay ng mga small gold panner 
o maggiginto sa Magara. Dahilan ito 
upang pag-initan siya ng AFP. Bago siya 
pinaslang, maraming beses na siyang 
pinilit pasukuin ng mga sundalo bilang 
miyembro ng BHB sa pangakong 
aalisin siya sa listahan ng mga BHB at 
tagasuporta nito. Nanindigan si Shu at 
hindi siya sumuko dahil hindi naman 
totoo ang paratang sa kanya. Patuloy 
siyang ni-redtag ng mga militar, 
at nakatanggap rin siya ng death 
threats dahil sa kanyang patuloy na 
pakikibaka. 


Oriental Mindoro. Naglunsad 
ng isang fact-finding mission ang 
Karapatan TK kasama ang mga 
kaaanak at kaibigan ni Jay-Ar Mercado 
sa Bulalacao, Oriental Mindoro mula 
Pebrero 1-5. Si Mercado ay 25 taong 
gulang at dating volunteer organizer 
ng mga katutubo at magsasaka. 
Sumapi siya sa BHB bunga ng kanyang 
pagkahapis sa kawalang lingap ng 
estado sa maralita sa kanayunan. 
Bilang kasapi ng Hukbo ay ginampanan 
niya nang buong kaya ang paglilingkod 
sa masang Mindorefio hanggang sa 
pinaslang siya nang walang kalaban- 
laban ng mga sundalo mula sa 4th IB 
ng 203rd Brigade ng AFP noong Enero 
25 sa Bulalacao, Oriental Mindoro. 


Napag-alaman ng mga kaanak at 
ng humanitarian team na inilibing si 
Mercado sa walang markang hukay, 
tinabunan ng malalaking bato at wala 
talagang planong ipaalam sa mga 
kapamilya nito ang kanyang libingan. 


Sa isinagawang autopsy ng mga 
batikang pathologist sa Philippine 
General Hospital, nakitang tadtad 
ng bala ang katawan ni Mercado 
pati ang mga kamay at braso nitong 
palatandaan ng defense wounds sa 
kanyang biglang reaksyong salagin ng 
mga kamay ang mga punglo o kaya 
nasa akto na ng pagsuko at nakataas 
naang kamay. Wala ring hemorrhage 
na palatandaang ang maraming tama 
niya ay ginawa sa panahong patay na 
siya. 


Si Mercado ayisang hors de combat 
at di armado sa pagkakataong iyon 
nang pagbabarilin ng mga sundalo 

ng 203rd Brigade at palabasing 
kaswalti siya diumano sa labanang 
magaganap pa lamang sa susunod 
na araw. Malinaw na paglabag ito 
sa Comprehensive Agreement on 
the Respect for Human Rights and 
International Humanitarian Law at 
Protocol || ng Geneva Convention 
hinggil sa mga hors de combat. 


Laguna. Labis na namighati ang 
mga kapamilya nina Kasamang 
Emerito Pinza at Romy Candor nang 
matagpuan ang bangkay ng dalawang 
martir na nakalibing sa Calamba, 
Laguna makalipas ang dalawang 
linggo ng paghahanap sa kanila. 
Pinaghihinalaang nahuli ang dalawang 
kasama matapos ang labanan sa 
Kalayaan, Laguna noong Enero 19, 
pinahirapan ng nakasagupa nilang 
tropa ng AFP-PNP, at saka pinatay sa 
paraang summary execution. 


Sinasalungat ng post mortem 
examination na isinagawa sa labi 
nina Pinza at Candor ang pahayag ng 
AFP-PNP na namatay sa labanan ang 
dalawa. Ayon sa ulat, severe head 
trauma ang kanilang ikinamatay na 
palatandaang malapitan silang binaril 
sa ulo. Wala ring exit wound ang mga 
punglong pumatay sa kanila. 


Dahil wala nang armas at 
kakayanang lumaban, sina Pinza at 
Candor ay parehong hors de combat 
na hindi dapat pinaslang ng mga 
militar alinsunod sa Protocol Il of 1977 
ng Geneva Convention at kasunduan 
sa pagtrato sa mga bihag ng digma. 


Katulad ng iba pang mga kaso, 
tinangka pang ipagkait ng mga militar 
ang labi ng dalawang kasama sa 
kanilang kaanak at pinagturu-turuan 
pa kung sino ang mga responsable 
para sa pagsasauli ng mga labi sa 
pamilya. Matapos maiproseso ng 
mga pamilya at ng kasama nitong 
humanitarian team, naiuwi rin ang 
mga bangkay sa kani-kanilang mga 
bayan. Dito ay ginawaran sila ng 
pinakamataas na pagpupugay bilang 
mga rebolusyonaryong martir ng 
sambayanan. 

Mga kwentong IE@NPA 
NPA pa ako! 


igit 60 na ako! Tita! Nanay! Lola! Matanda! Ka 
Oryang! Iyan ang tawag sa akin ng mga kasama 
at masa sa loob ng sonang gerilya. 


“Di ho ba kayo nahihirapan? Baka ho madulas 
kayo? Kaya nyo pa ba iyang dala ninyo? Ilang taon 
na po ba kayo?” Tanong ng mga kabataan sa akin. 
Lagi din nilang pinapansin ang puting buhok ko na 
nangingintab sa sikat ng araw kapag naglalakad. 
“Sayting ho iyang ulo nyo, baka ma-isnayp. 

Dapat magsumbrero po kayo!”. 


Senior citizen na ako at kwalipikado na 
sa mga benepisyo nito. Kung nagtuluy-tuloy naman sa 
pagtatrabaho bilang isang guro o empleyado ng gubyerno, 
retirado na sana at pensyonado. Paupo-upo na sana sa 
silyang tumba-tumba habang pinananood o sinasaway ang 
aking mga apong malilikot at naglalaro sa paligid. 


Pero iba ang landas na tinahak ko at malayo dito 
ang buhay na pinili ko. Mula sa aking pampulitikang 
pagkakamulat sa panahon ng matinding panunupil sa mga 
taon ng pag-iral ng Martial Law noong estudyante pa sa 
pamantasan hanggang sa sumampa ako sa NPA noong 
1985, hanggang kasalukuyan--inilaan na ang panahon at 
buong buhay sa pakikibaka at pagsusulong ng pambansa 
demokratikong rebolusyon. 


Habang binibilang ko ang mga linya sa aking balat at 
noo, tinitingnan ang mga peklat sa paa at malalaking binti, 
at ang tuhod kong nilalagnat at gumegewang-gewang na 
sa lusungin--masaya kong iniisip, tatak at bakas na ito ng 
buhay at pakikibaka sa kanayunan sa piling ng mga kasama 
at masa. Kasama talaga ito sa trabaho. Iniisip ko din kung 
ilang taon pa akong tatagal sa NPA? 


Lagi kong alaala na may tatlong mahahalagang bagay 
na kailangan ang isang rebolusyonaryo at gerilya -- malakas 
at matatag na pag-iisip, malakas na baga, at malakas na 
binti (strong will, strong lungs 8: sturdy legs). Pasado pa 
ako sa una at pangalawa ngunit sumasabit na sa pangatlong 
pamantayan dahil sa rayuma, monggo, sardinas at ubod! 


Aling binti at tuhod ba naman ang makakatatag sa tatlong 
dekada ng ahon at lusong sa kabundukang naka-ambus 
ang mga limatik, sa mahabang baybayin sa tabing dagat, sa 
madadawag na kaparangan at makikitid na pilapil sa mga 
tubigan sa kapatagan para maabot ang mas maraming masa? 


At sinong maysabi na mga kabataan lamang at ang 
malalakas pa ang maaaring maging NPA? Sabi nga ay 25-35 
taong gulang ang pinaka-ideyal na edad ng isang gerilya. 


Pero hindi ako bagong sampa. 35 taon na akong NPA! 
Wala pa akong trenta noong sumampa sa NPA--may 
asawa na at isang anak--kasiglahan at kalakasan pa ng 
katawan at pag-iisip. Kasama sa mga pagsasanay militar, 

mga TO at mga depensibang labanan, kasama ng mga MB 
at organisadong masa sa pagkumpiska ng mga ari-arian 
ng mga panginoong maylupa. Magkakasama ang NPA at 
masa sa pag-okupa sa mga winasak at mga abandonadong 
pastuhan--na ngayo'y mga produktibong mga palayan at 
taniman na. Pinagdaanan namin ang mga mahihirap na 
mga gawain ng ekpansyon, konsolidasyon at rekoberi ng 
baseng masa, kilusang pagwawasto at muling pagbangon. 
Magkakasamang hinarap at binigo ang mga Oplan ng 
kaaway upang kitlin sa usbong ang NPA hanggang sa FMO 
at RCSPO ng JCP Kapanatagan! 


Mga ilang henerasyon na ng NPA ang nakasama ko-- 
ang mga nauna pa sa akin na nagturo at naghubog sa akin, 
mga kasabay, napasampa at sinanay--may nag-AWOL, may 
sumuko, may napagod at may bumaligtad at naging kaaway 
ngunit mas maraming nagpatuloy at nagpakatatag. Marami 
nang naging martir ng rebolusyon, kabilang ang aking mahal 
na kabiyakasama. 


Ako, babae. May edad na. Pero NPA pa rin! Pinalad at 
buhay pa at nagpapatuloy ng pakikibaka at pagtangan 
sa sandatang nabitiwan nila. Kasama ko ngayon sa yunit 
ay halos mga anak at apo ko na. Pero hindi pyudal ang 
aming relasyon kundi magkakasama, magkakatuwang 
at nagtutulungan. Pinagsasanib ang mga karanasan at 
kaalaman ng may mga edad na NPA sa lakas at kapangahasan 
ng mga bago at mga batang NPA. Hamon ko sa mga 
kabataang mas malalakas pa at makakayanan-- mula sa 
iba't ibang uri at sektor, anuman ang kasarian na lumahok 
sa armadong pakikibaka. Sumampa sa NPA! 


“Hindi ho ba kayo napapagod, nagsasawa at naiinip?,” 
tanong ng mga kabataang hukbo at masa sa akin. 


Aba'y siyempre naman napapagod! Sino bang NPA ang 
hindi napapagod? Kahit nga mga kabataan at malalakas 
ay napapagod din. Pero ang mga kahirapang ito ay 
napapangibabawan ng pangangailangang magpursige sa 
mga gawain sa pagtatayo ng base, rebolusyong agraryo at 
armadong pakikibaka -- at mga tagumpay na nakakamit sa 
proseso ng pakikibaka ng masang magsasaka. 

Nawawala ang pagod kapag nagbubunga ang pagkakaisa 
ng NPA at masa, nabubuo ang mga organisasyon, 
napapakilos sila para sa kanilang mga karapatan at 
kabuhayan, at magkasamang naipagtatagumpay ang mga 
laban sa lupa, kabuhayan at karapatan! Walang pagod 
kapag magkasama ang NPA at masa mula sa pag-aayos ng 
tubigan, irigasyon hanggang sa anihan at pagkain. 


Wala ang pagod kapag nabalitaan ang paglakas ng 
kilusang masa sa mga lungsod at kabayanan! Inspirasyon 
ito at bukal ng mga kadre at mandirigma sa kanayunan. 
Maaalala ang mga welga ng manggagawa at boykot ng 
mga kabataang estudyante, lakbayan ng mga magsasaka-- 
magkikita lahat sa Mendiola! 


Wala din tayong sawa sa paggapi sa mga 
kaaway ng mamamayan--mga kaaway sa uri at mga 
kontrarebolusyonaryo. Lalong hindi tayo napapagod at 
nagsasawa sa pagsusulong ng matagalang digmang bayan. 


Laging nasaisip ang tinuran ni Kasamang Mao sa 
Ang Matandang Hangal na Nag-alis ng mga Bundok na: 
“Magpakatatag, huwag matakot sa pagpapakasakit, 
pangibabawan ang lahat ng hirap upang magkamit ng 
tagumpay!” 


Inip? Talo tayo kapag nainip. 51 taon na ang NPA. Tulad 
ng sabi ni Kasamang Mao, “ang rebolusyon ay hindi piknik”. 
Hindi madali. At hindi dapat magmadali. 


Walang puwang ang pagkainip kung nananalig ka sa 
pagtatagumpay ng Partido, hukbo at masa at masaya tayo 
habang gumagampan sa ating ng tungkulin. Sa dami ng 
gawain ng NPA sa pagrerebolusyon, pramis, hindi ka maiinip! 


Tiyak tayong magtatagumpay ang rebolusyon! 
Maiinip lamang ako kung iisipin ko na para sa akin pa ang 
ipinaglalabang ito at kung aabutin ko pa ang tagumpay. 
Subalit ang pinag-aalayan natin ng buhay at sakripisyo 
ngayon ay hindi ang sarili kundi ang mga anak at apo 
natin-- ang mga susunod na henerasyong Pilipino. 


Ang mahalaga, iniaambag natin ang ganang kaya natin! 
Hindi ko na kayang gawin ang dating kinakaya ko-- hindi 
na maaaring sumama sa mga TO, ni maging kumander 
ngunit napakarami pang gawain ang NPA na angkop sa 
aking kakayahan at edad. Maaaring maging political officer, 
rebolusyonaryong guro, propagandista, nanay, kapatid, 
gabay at iba pa sa mga kasama. 


Ba't ako maiinip? Hindi ko man matanaw o abutin ang 
tagumpay, masaya na akong maging bahagi nito. 


Nakikinita ko ang sasabihin ng aking mga apo-- “kaya 
pala hindi namin makasama nina Papa at Mama sa bahay 
sina Lolo at Lola at bihirang makapiling dahil abala sila sa 
pagpupundar ng isang malaya, makatarungan at maaliwalas 
na bukas para sa aming henerasyon at sa susunod”. 


Mahal ko ang NPA, mahal ng masa ang NPA dahil hukbo 
ito ng masa! 


Isa, dalawa o ilang taon pa! Kakayanin ko pa! 


#Sa NPA ako forever! 

“Akyu” 


BB" po mahal ninyo ang NPA?” 


Napangiti ako. Nilingon ako ng aking asawa at ang 


aming anak, si Akyu. Mahaba ang kwento sa likod ng 
palayaw ni Akyu. Dalawang taon mahigit na ang nakalilipas 
mula noong huli kaming daanan ng mga kasama. Unang 
beses namin noong makakita ng pulang hukbo, ngunit hindi 
kami natakot. Bagamat sila'y may sukbit na baril, sa mainit 
nilang ngiti at mahigpit na pangamay ay magaan agad ang 
loob naming mag-asawa. Kinamusta nila kami, ang aming 
kabuhayan at kalusugan. Bakas sa kanilang mukha ang 
sinseridad sa pagtulong. At doon ko na ibinahagi ang kwento 
namin. Kinaharap naming mag-asawa noon ang problema 
sa pagkakaanak. Tatlong taon na kaming nagsasama pero 
hindi pa rin nagbubuntis ang asawa ko. 


“Nakapagkonsulta na po ba kayo sa doktor?” 


“Naku, malayo ang ospital dito. Maraming gagastusin, 
papunta pa lang.” 


“Totoo iyan. Kung ganoon, may pwede tayong subukan, 
pero hindi namin maigagarantiyang gagana ito. Handa ba 
kayong subukan?” 


Sinubukan ng mga kasama ang pagtuturok, ang sinasabi 
nilang acupuncture. Isang linggo mahigit sigurong regular 
na ina-akyu ang aking asawa. Kalauna'y umalis rin ang mga 
kasama at bitbit nila ang ilang sakong kamoteng-baging 
at ang aming pangakong maaari silang bumalik anumang 
panahon. 


At ngayong taon, bumalik nga sila. Laking gulat nila 
nang makita nila ang aming panganay, si Akyu. Isa't 
kalahating taon na ang aming anak na babae, at ngayon, 
buwan ng Pebrero, taong 2020, ay kabuwanan na ni 
misis. Nagdadalang-tao siyang muli. Naaalala ko ang mga 
kasama sa tuwing nakikita ko si Akyu. Hindi makukumpleto 
ang aming munting pamilya kung hindi dumaan ang mga 
kasama noon. Patuloy kaming sumusuporta sa kanila sa 
anumang paraang makakaya namin. 


Napamahal na ang mga kasama sa akin. Mahal ng aming 
munting pamilya ang NPA. Maraming dahilan kung bakit: 
dahil hukbo namin sila, tapat silang naglilingkod sa amin, at 
nakakatulong namin sila sa mga problema sa aming baryo. 
Pero isa sa pinaka-ipinagpapasalamat ko sa mga kasama? Si 
Akyu. 

